
Saepe  miratus  sum,  magni  Stagiritis  historiam  anima- 
lium tam  extensas,  tam  copiosas  atque  accuratas  continere 
imagines  descriptionesque  animalium  naturae,  formae,  ha- 
bitus et  vitae  rationis,  ut  suspicari  liceat,  maiorem  antiquis 
temporibus  aquarum  copiam  et  aquatilium  numerum  huic 
notioni  favisse  auxilioque  fuisse.  Accedit  quod  fortasse  Grae- 
ciae atque  Asiae  minoris  litorum  incolae  piscatui  operam 
dantes,  potissimum  piscibus  vixerint  seu  ichtyophagi  fuerint. 
Quae  utcunque  erunt,  de  Torpedinis  indole  mentionem  iam 
in  Platonis  dialogo,  Meno  inscripto,  legimus,  quo  Socra- 
tes iocose  Torpedini  comparatur,  quippe  qui  verbis  audien- 
tem quemvis  pungere  et  stupidum  reddere  studeret.  (xal  av 

doxeZg  [xot  izareTing,  el  SeZ  tl  xal  crxco^ac,  dj-ioioraTog  eZvat  ro  te  eZBog 
xal  TaXkc c TavTri  tt?  TiXarsia  vdgxri  t rt  SocXAaTiw  xal  yaQ  avTrj  tov  ael 
%Xri(na.^ovTa  xal  dnTOfierov  vagxav  toieZ'  MENX1N  80.  A.  — Ac  videns 
mihi  prorsus,  si  quid  iocari  decet,  simillimus  esse  tum  specie 
tum  reliquis  latae  illi  torpedini  maritimae  ; nam  haec  quo- 
que cuique  appropinquanti  et  tangenti  torporem  affert.) 

Vulgo  igitur  notum  fuit,  pisce  hoc,  cum  vel  tangere- 
tur vel  caperetur  vel  captus  dimitteretur,  manus,  brachium 
imo  humerum  vehementer  concuti,  afficique  dolore  et  stu- 

pore,  et  haud  unquam  dubito,  quin  inde  nomen  rapxy,  Tor- 
pedo, acceperit. 

Fusius  deinde  animalis  huius  stuporem  efficiendi  facultatis 
descriptio  exstat  apud  Aristotelem  (de  partibus  animal.  1.  IV,  1 3), 
Plinium  (historia  naturalis  lih.  IX,  c.  42),  PlutarcJium  (quaest. 
natur.  1.  IV),  Aelianum  (hist.  var.  1.  IX.  c.  14.),  Oppianum  (Ha- 
liaeus  1.  II.  v.  55.)  aliosque.  Neque  autem  mira  illa  res  Cice- 
ronis fugit  sagacitatem  dicentis:  „Cornibus  tauri,  apri  den- 
tibus, morsu  leones;  aliae  fuga  se,  aliae  occultatione  tutan- 
tur, atramenti  effusione  sepiae,  torpore  torpedines,  (de  na- 
tura deorum  lih.  II.  127.)  Utrum  vero  dynamis  illa  torpe- 
dinis stupefaciens  in  toto  corpore  animalis  resideat,  an  ali- 
cui eius  parti  aut  organo  peculiari  inhaereat,  ea  quaestio 
nonnisi  novioribus  temporibus  instituta  est.  Celeberrimus 
Redi  (Experim.  nat.  Flor.  1666.)  primus  organum  peculiare 
torpedinis  anatomico  cultro  detexit,  quo  ictus  stupefacien- 
tes effici  demonstrare  conatus  est.  Sedem  huius  vis  stupe- 
factivae  restringendam  esse  docuit  ad  partes  quasdam  piscis, 
ad  latera  branchiarum  positas,  in  dorso  et  pectore  sibi  cor- 
respondentes , quas  musculos  falcatos  nominare  placuit. 
Paulo  serius  Lorenzini  (Observat,  intern:  alie  Torpedine 
Fuorenzo  1678.  4 Tabb.;  latine  vers.  in  Miscell.  Acad.  Nat. 
Cur.  Dec.  A.  IX.  et  X.  observ.  1 7.)  exquisitius  accuratiusque 
organa  illa  descripsit,  immo  eorum  nervos  obiter  indicavit. 

Reaumur  (Memoires  de  l academie  de  Paris  1714.)  stru- 
cturam organi  ex  columnis  seu  cylindris  componi  rectius 
monuit.  Hunter  (Anatomical  Obs.  on  the  Torpedo.  Phil. 
Transact.  Year  1775.  P.  II.  p.  481.)  autem  novissimo  tem- 
pore fabricam  interiorem  organi  huiusce  in  Torpedine  nec 

non  in  Gymnoto  electrico  multo  accuratius  quidem  minu- 
ti usque  exponens  sed  nervorum  in  illo  decursum  sat  dis- 
tincte indicare  neglexit. 

Blumenbach  (Vergleichcnde  Anatomie  p.  319.)  nervos 
organum  electricum  torpedinis  penetrantes  a pari  quinto 
nervorum  cerebralium  solummodo  proficisci,  perperam  con- 
tendit. Cuvier  (Lecons  d anatomie  comparce  Tom  V.  p.  268.) 
et  Rudolphi  (Abhandlungen  der  Academie  zu  Berlin  1820 
— 1821.  p.  223.)  autem  nervorum  organum  percurrentium 
ramificationes  originesque  iustius  descripserunt.  Ille  iam- 
iam  nervos  ad  partem  anteriorem  spectantes  ad  par  quin- 
tum, in  posteriorem  autem  eius  pariem  penetrantes  ad  par 
vagum  referendos  esse  docuit.  Neuter  autem  eorum  ima- 
ginem, quam  hucusque  desideramus,  communicavit.  Ru- 
dolphi nullam  talem  effigiem  se  offere  posse  ipse  1.  c.  con- 
fitetur pag.  228.)  „Es  sind  noch  bessere  Abbildungen  noth- 
wendig  ais  die  von  Hunter  und  Girardi  gegebenen;  allein, 
obgleich  ich  mehrere  gute Praparate  von  Zitterrochen  habe, 
so  will  mir  doch  keines  ganz  genugen.“  Nervorum  vero 
decursum  in  organo  electrico  Gymnoti  Hunter  iam  egre- 
gie delineavit. 

Non  autem  superfluum  esse  putavi,  non  solum  primam 
de  nervorum  distributione  in  organo  electrico  torpedinis 
iconem  hic  publici  iuris  facere,  verum  etiam  eiusdem  or- 
gani in  Gymnoto  electrico  imaginem  novam  adiicere,  ut 
nervorum  horum  abundantia  melius  in  oculos  caderet. 
De  causa  et  natura  actionis  illius  organi  stupefacientis  per 
longum  temporis  spatium  nil  nisi  hypotheses  et  somnia  pro- 
lata sunt.  Lorenzini  a corpusculis  quibusdam  ex  organo 

percutiente  emanantibus,  inque  manum  id  tangentem  trans- 
silientibus  concussionem  et  dolorem  derivandum  esse  suspi- 
catus est. 

Kaempfer  vero  (Amoenitat.  exotic.  Fasc.  3.  obs.  2.  p.  509) 
vapores  horrificos  excogitavit  a torpedine,  in  sinu  Persico 
a se  observata,  exhalatos. 

Detectis  autem  fluidi  electrici  natura  et  imprimis  phia- 
lae Leydensis  sic  dictae  vi  atque  affectibus  nova  in  hac  re 
obscura  apparuit  lux,  disparueruntque  nebulosa  ac  vana 
illa  opinionum  commenta. 

lamiam  Adanson  et  post  eum  s Grcivesand  (v.  Rozier 
Observations  1775.  v.  444.)  effectum  laudati  organi  in  Gym- 
noto  animadvertentes,  illi  phialae  Leydensis  simillimum 
esse  pronunciabant.  Verum  enim  vero  primus  omnium 
ff^alsh  vim  organi  stupefacientis  analogicam  esse  vi  electri- 
cae seu  potius  eandem  esse  ac  illam  certis  et  multifariis 
experimentis  coram  Academia  litt.  La  Rochelle  in  Gallia 
anno  1772.  comprobare  studuit.  (Vide  etiam  Phil.  Trans- 
act.  1744.  p.  461.).  Verba  ipsissima  JJ^alslui  liaecce  sunt: 

„The  effects  produced  by  the  Torpedo  ressemble  in 
every  respect  a weak  electricity  and  the  experiments  inclu- 
ded  ncarly  ali  the  points  in  which  its  analogy  with  the 
Leyden  phial  had  been  observed.u 

Iustiorem  huius  phaenominis  explicationem  proposuit 
autem  P^olta,  columnae  electro- chemicae  magnus  inventor, 
organi  nostri  Cylindros  illos  antiquorum  columnas  efficere 
revera  galvanicas,  ex  stratis  transversis,  interposito  fluido 
gelatinoso  conductore,  compositas  ( Gehlei ' Journal  der  Che- 
mie  IV.  p.  612.).  Theoriam  hanc  novis  observationibus 

dilucidavit  et  coniecluris  ingenuis  confirmavit  illustrissimus 
de  Humboldt.  ( Recueil  d’obs.  de  Zoologie  et  d’Anatomie  com- 
parce. Vol.  I.  Paris  1811.)  Guiscni  (de  Gymnoto  electrico 
Tubingac  1819)  iam  anno  1789  patri  suo  succedisse  narrat 
scintillam  vere  electricam  ex  Gymnoto  elicere. 

Galvani  quoque  cor  et  crura  ranarum  hoc  consilio  arte 
praeparatarum  dorso  torpedinis  imposila  convelli  vidit,  sed 
novissimo  tempore  Linari  et  Mattcucci  omnem  in  re  dubi- 
tationem sustulisse  constat  (Linstitut  1836). 

A nervis  dependere  actionem  electricam  organi  Spal- 
lanzani  (opusculi  scelti  Milano  1783)  primus  probavit.  Dis- 
cissis scilicet  nervis  ad  organon  penetrantibus  evanuit  simul 
eius  ictus  edendi  facullas.  Galvani  destructo  cerebro  tor- 
pedinis ictus  cessare  se  vidisse  refert,  quod  experimentum 
novissimo  tempore  Matteucci  eodem  cum  eventu  repetiit, 
qui  ad  lobum  quartum  encephali  vim  illam  electro -galva- 
nicam  restringendam  esse  voluit.  An  vero  lobo  illo  cere- 
brali solo  evulso,  intactis  nervorum  in  organum  electricum 
vergentium,  nervi  divisi  scilicet  et  vagi  radicibus,  vis  illa 
destruatur,  adhuc  sub  iudice  lis  esse  mihi  videtur.  Ceterum 
memoratu  haud  indignum  mihi  videtur,  cerebellum  in  Raiis 
reliquis  anelectricis  ampla  atque  cumulata  gaudere  evolu- 
tione, illa  Raiae  electricae  non  tenuiori. 

Nervos  organi  electrici  esse  nervos  sensorios  simul  et 
voluntarios,  ex  TFalshi  et  Fahlenbergi  periculis  elucet,  qui 
piscem  mutatis  corporibus  externis  circumdantibus,  quasi 
voluntarie  ictus  aut  retinere  aut  emittere  potuisse  animad- 
verterunt. Gaudent  quoque  nervi  omnes  quinque  electrici, 
nervorum  sensoriorum  ad  instar,  gangliolis  ad  radices  eo- 

rum  a me  deteclis.  Imo  nervos  motorios  admittere  liceret, 
si  motus  convellentes  septorum  et  lamellarum  organi , a 
quibusdam  viris  in  actu  eius  observati,  revera  ibi  locum 
haberent.  Motum  contracfivum  organi  se  observasse  Reau- 
mur  credidit  ; negaverunt  autem  alii  eumque  ad  branchia- 
rum aut  musculorum  adiacentium  motum  retulerunt.  Ner- 
vos eos  denique  secretorios  nominandos  esse  censeo,  nam 
nisi  secretio  liquida  adsit , certe  secretionem  dynamicam 
fluidi  scilicet  electrici,  imponderabilis  hic  celebrari,  negari 
nequit. 

Gigni  et  accumulari  in  medulla  organi  hocce  fluidum 
electricum,  nervorum  influxus  ope,  atque  simili  modo,  quo 
irritabilitas  musculorum  substantiae  quamquam  leviter  in- 
sit, inhaerere,  nullus  dubito.  Hunc  ad  finem  structura 
opus  esse  organi  pilae  galvanicae  analoga  verisimile  est, 
quamquam  huic  sententiae  microscopica  disquisitio  organi 
electrici  non  omnino  favere  videtur;  siquidem  in  organo 
electrico  Gymnoti  strata  septis  separata  observanda  exstent 
maiora,  in  torpedine  autem  septa  illa  minimis  aut  nullis 
quasi  interstitiis  interpositis  decurrant.  Mediam  quasi  tenere 
coniicio  organum  electricum  structuram  musculos  inter  et 
glandulam  acinosam  secretoriam,  huic  vesiculis  et  globulis 
analogam,  illis  septis  et  fibris,  talibus  nimirum,  qui  fluidum 
electricum  non  contractione  absorbeant  uti  musculorum 
fibrillae,  sed  id  potius  liberum  reddant  aut  excernant. 

Non  autem  a re  aliena  mihi  quaestio  visa  est,  num 
Raiae,  virtute  illa  electrica  destitutae  seu  Raiae  sic  dicen- 
dae anelectricae,  etiam  toto  careant  organo,  an  particula 
quadem  eius  vicaria  forsitan  praeditae  sint?  Disquisitio 

anatomica  liuic  quaestioni  arridere  videbatur.  Eo  loco 
nempe,  quo  in  Raia  Torpedine  organum  illud  amplum 
electricum  sese  offert,  spatium  inter  maxillae  inferioris  et 
claviculae  arcum , glandulosum  organum , capsula  fibrosa 
inclusum,  nucem  avellanam  magnitudine  vix  superans,  in  Raia 
bati , Raia  clavata,  Raia  Schulizii  aliisque  Raiis  anelectri- 
cis,  inveni,  per  quod  idem  rami  primates  nervosi,  ex  nervo 
quinto  autem  hic  solo  proficiscentes,  disperguntur,  qui  et  orga- 
num electricum  permeant  atque  ex  eo  egredientes  ad  cutem 
pertingunt.  Glandulosum  ergo  illud  corpusculum,  aequali 
nervorum  copia  praeditum,  si  modo  ad  minorem  eius  am- 
bitum respicias,  organi  electrici  rudimentum  sistere,  non 
amplius  pro  incerto  haberi  potest.  Est  igitur  organum  ele- 
ctricum organum  vere  glandulosum,  magis  duntaxat  evolu- 
tum, glandulae  salivali  maiori,  Parotidi  scilicet,  analogon. 
Parotidis  quoque  actionem  mere  galvanico-chemicam  esse, 
ex  eo  concludere  licet,  quod  saliva  diverso  tempore  effluens 
polarem  seu  oppositam,  modo  acidam  modo  alcalinam  of- 
ferat mixtionem.  Eadem  saliva,  in  homine  placido  dulcis, 
in  animali  irato,  mutata  nervorum  diatbesi,  vitiosa,  in 
hydrophobo  et  vipera  virus,  in  Torpedine  fulgor.  Quomodo 
hoc  organum  se  habeat  in  Gymnoti  et  Siluri  speciebus 
aneleetricis , aliis  ad  dilucidandum  relinquo  scrutatoribus. 


D c Haematozols. 


Anno  MDCCCXXXVIII  animalculum  Cercariae  simile 
in  sanguine  retinae  Cyprini  Carassii  vidi  (v.  Elementaror- 
ganisation  des  Seelenorganes  pag.  56).  Novissimo  tempore 
sanguinem  ranae  esculentae  experimenti  cuiusdam  gratia 
enecati  microscopii  ope  exploranti  mihi  duo  diversa  ani- 
malcula  vividissime  inter  vesiculas  sanguineas  nantia  sese 
offerebant,  quorum  alterum  planum  et  gelatinosum , alte- 
rum autem  ventricosum  et  leviter  loricatum  apparebat. 
Sex  vel  octo  utriusque  generis  animalcula  in  eadem  guttula 
sanguinis  se  agitantia  conspexi.  Quatuor  in  ranarum  ad 
hunc  finem  occisarum  sanguine  periculum  eodem  cum 
eventu  feci.  Magnitudine  paullulum  vesiculas  sanguineas 
interiacentes  superabant. 

P a r a m a e c i u m loricatum. 

Prius  horum  animalculorum,  Paramaecio  simile,  etiam 
plica  media  obliqua  insignitum  est.  Corpus  ovato-oblon- 
gum,  ventriosum.  Cilia  maiora  crassiora  in  anteriore  cor- 
poris parte.  Superficies  aspera , oblique  striata  vel  costata. 
Motus  vividus  progrediens  etrotatorius.  Magnitudine 
aequabat. 


11 


A m o e 1>  a r o t a t o r i a. 

Jur  r.)i\'u‘ r,  rlfimolfiy  10*1  . 1 n ili n v),r:-:  < * <r  m 

Alteram  gelatinosam  et  pellucidum  animalcalam  valde 

variabile,  Proteo  aut  Amoebae  simillimum  esse  videtur. 

Corpusculum  planum,  trapezoideum  vel  * elonga  tum , 
contractile,  mutabile,  appendiculis  vicissim  modo  ab  uno, 
modo  ab  altero  latere  exsertis  octo  usque  ad  duodecim 
et  magna  cum  celeritate  vibrantibus  praeditum.  Interanea 
nulla,  versus  extremitatem  anteriorem  tamen  nodus  pelluci- 
dus, versus  posteriorem  cauda  tenuis,  continuo  fluctuans. 
Magnitudo  usque  i/fiu"'.  Macula  quasi  simplex* 

difformis,  materiae  vibratoriae  (ZitterstoJ)')  babenda. 

Motus  processuum  illorum  vibralorius  nunc  uno  nunc 
altero  opposito  latere  cernitur;  varia  et  semper  mutata  cor- 
poris forma.  Interdum  organum  mere  rotatorium  in  medio 
corpore  esurgit,  mox  dextrum  mox  sinistrum  versus  va- 
cillans, quare  amoebam  rotatoriam  vocare  animalculum 
propono. 

Ad  idem  genus  referendum  esse  puto  animalculum, 
quod  Iralcntin  in  sanguine  salmonis  farionis  se  vidisse  af- 
firmat, quamquam  id  modo  tribus  processibus  instructum 
fuisse  describit.  Etiam  Gluge  huic  simile  animalculum  in 
sanguine  ranae  se  observasse  narrat.  Mensuram  non  addi- 
dit. Kalentin  animalculum  a se  observatum  i/3o^ooo — 
1^5 °,oo°  poli,  aequare  contendit,  quae  vero  iusto  minor,  aut 
saltem  ad  1/3000"  reducenda  esse  videtur  mensura. 

Vermiculos,  quas  Schmitz  (Dissertatio  inaug.  de  vermi- 
bus in  circulatione  viventibus  Berolini  1826.)  in  arteriae 
mesaraicae  ramis,  unacum  sanguinis  globulis,  magno  numero 

moveri  vidit,  magnitudine  sedecies  ad  duodevicesies  vesi- 
culas sanguinis  superasse  affirmat.  Polystomali  affines  aut 
forsitan  embryones  Polystomatis  integerrimi,  frequentissime 
ranarum  vesicae  urinariae  adhaerentis,  habendos  eos  esse, 
ex  icone,  in  libello  laudato  exhibita,  coniicere  ausus  sim. 
Animalcula  minora  vasorum  parietes  perforando  in  sangui- 
nis viam  intrare  posse  et  revera  penetrare,  certis  constat 
observationibus.  Strongylus  armatus  minor  incola  vulgaris 
notus  esi  arteriarum  equi  mesentericarum  aneurismate  affec- 
tarum. Ovula  vero,  globulos  sanguinis  volumine  non  mul- 
tum excedentia,  unacum  hisce  absorberi  et  sanguini  admis- 
ceri posse,  non  est  quod  dubitemus. 

Incertae  ac  dubiae  sunt  observationes  de  vermibus  oculo 
non  armato  conspicuis,  aut  mortuis  aut  vivis  e vena  secta 
egredi  entibus , Bartholini , Fabricii  ab  Aq  uapen  den  te , Spi- 
gelii,  a!  iorum  que,  iri  Ephemeridibus  Acad.  Nat,  Cur.,  cete- 
roquin  fabulis  plenis.  Quum  enim  nullus  chirurgus  novis- 
simis temporibus,  in  venaesectione  tales  vermes  unquam 
invenerit,  certe  de  veritate  illarum  observationum  dubitare 
licet,  ut  omnes  tales  vermes  nil  nisi  particulae  sanguinis 
coagulati  habendae  sint.  Unica  exstat,  tamen  hucusque 
non  repetita  minus  dubia,  observatio  Treutleri  (v.  eius  Auc- 
t narium  ad  Helminthologiam)  de  Hexathyridio  seu  Polysto- 
mate  venarum , quod  tamen  Riidolphi  et  Bremser , helmin- 
thologicis  in  rebus  facile  principes  habendi,  Planariam  flu- 
viatilem fuisse  indicaverunt. 


"ii  i Y ')i ' 

-tr?.  i» 


i j i>>.  <- 1 j 1 1 < .*>  i i . i;y 


l/  j jrj //}’ 


Explicationes  tabularii  111. 


EXPLICATIO  TABULAE  I. 

Sistit  icon  corporis  Raiae  Torpedinis  (Torped.  Galvanii)  faciem  infe- 
riorem seu  abdominalem.  Aperta  basi  cranii  cerebrum,  partim  conspicien- 
dum est  atque  nervi  eoe  eo  ad  organon  electricum  egredientes  quinque. 

a.  Ganglion  nervi  olfactorii. 

b.  Colliculus  opticus. 

c.  Infundibulum. 

d.  Medulla  oblongata 

e.  Medulla  spinalis. 

1.  Ramus  maxillaris  superior  nervi  quinti  » organon  electricum 

2.  Ramus  maxillaris  inferior  nervi  quinti  j non  salutantes. 

3.  Ramus  electricus  anterior  seu  primus  ex  nervo  quinto,  in 

initio  ganglioformis. 

4.  Ramus  electricus  medius  seu  secundus  ex  nervo  nono  (glosso- 

pharyngeo), pariter  in  gangliolum  intumescens. 

5.  Ramus  electricus  posterior  seu  tertius  i ex  nervo  vago  totidem 

6.  Ramus  electricus  posterior  seu  quartus  > gangliola  in  origine 

7.  Ramus  electricus  posterior  seu  quintus  ) formante. 

8.  Nervi  vagi  ramus  ad  oesophagum. 
9-  Nervus  lateralis. 

x.  Organon  electricum. 

y.  Spiracula. 


EXPLICATIO  TABULAE  II. 

Fig.  1.  Cerebrum  refert  Rciiae  Torpedinis. 

a.  Nervus  olfaciens. 

b.  Ganglion  olfactorium  seu  cerebri  magni  residuum. 

c.  Nervus  oculomotorius. 

d.  Corpora  bigemina  (Colliculi  optici). 

e.  Nervus  patheticus. 

f.  Cerebelli  lobus  anterior. 

g.  Nervus  quintus  seu  trigeminus. 

h.  Cerebelli  lobulus  lateralis. 

i.  Cerebelli  lobulus  posterior  a Matteucci  lobus  quartus  dictus, 
k-  Nervus  vagus. 

l.  Ventriculus  quarius. 

m.  Medulla  oblongata  et  spinalis. 

Fig.  2.  Gjmnoti  electrici , qualuor  pedes  longi . cerebrum  a facie  su- 
periori. 

a.  Nervus  olfactorius. 

b.  Ganglion  eius  exiguum. 

c.  Colliculus  opticus  (corpus  bigeminum). 

d.  Cerebelli  lobus  anterior  valde  amplus. 

e.  Cerebelli  lobus  lateralis. 

f.  Cerebelli  lobus  posterior  triplex  seu  tricollicularis. 

g.  Medulla  oblongata. 

Fig.  3.  Idem  reflexo  cerebello. 

a.  Nervus  olfactorius. 

b.  Ganglion  eius.  . r . 

c.  Colliculus  opticus.  ,ij  ul<l  ili  i ' .1  < 

d.  Ventriculus  cerebello  apparens  reflexo.  » . » / 

e.  Cerebelli  lobus  anterior  reflexus.  blo  ...  d/.  d 

f» 

Fig.  4.  Cerebrum  Raiae  batis  a facie  superiori . ' 
a.  Nervus  olfactorius'.  ' 

'*■  b.  Ganglion  eius  s.'  cerebrum1/  • ‘ ! • 

c.  Colliculus  opticus.  ••  1,01  !‘-  'i  ! 

d.  Cerebelli  lobus  anterior. 

e.  Cerebelli  lobus  medius  seu  lateralis';  !!;  11 

f.  Cerebelli  lobus  posterior, 
g Medulla  oblongata. 

oiTAomxa 


.b 


.rn 


2.  Nervus  opticus. 

3.  Nervus  oculo  - motorius. 


mu; 


VS  JJiU. 


uoju 


4.  Neryps  patheticus.,, 

5.  Nervus  quintus. 

6.  Nervus  abducens. 

8-  Nervus  auditorius. 

9.  Nervus  glossopharyngeus. 

10.  Nervus  vagus. 

11.  Nervi  spinales. 
a.  Rami  eorum  anteriores. 

/3.  Rami  posteriores  cum  gangliis. 

Fig.  5.  Idem  a facie  inferiori. 

a.  b.  c.  Uti  in  figura  praecedente, 
i.  Corpus  mammillare. 

k.  Infundibulum  cum  appendice  k'. 

l.  Medulla  oblongata. 

m.  Medulla  spinalis. 

2-11.  Ut  supra. 

Fig.  6-  Cerebrum  Mjliobalis  Aquilae  a facie  superiori . 


tjJ 


. r' . 

oaoniSi; 
i ii 
JU4  1 : 

> rz/nv  A 

/i ' ‘ 1 1 

gihniij 

uniti  gijio 


a.  Nervus  olfactorius. 


T ioiPoslo  i;. 


j eiir.-ioJi.: 

b.  Ganglion  eius. 

C.  Colliculus  opticus.  k 


.c.  .ail 


•Sil 


I G < ; 


/)li 


d.  e.  f.  Cerebelli  lobi  tres. 

g.  Ventriculus  quartus. 

h.  Medulla  oblongata. 

Nervi  2 — 10  ut  supra. 

Fig.  7.  Cerebrum  eiusdem  a facie  inferiori . 

a.  b.  c.  h.  Easdem  uti  in  antecedente  pictura  designant  partes, 
k.  Infundibulum  cum  appendice  k. 

Nervi  ut  supra. 

m.  m.  Arteriae  basilaris  dextrae  distributio. 


vA 


O l ilii 


Fig 


EXPLICATIO  TABULAE  111. 

• 'niotM  - *>.'<>  i ) >■  ; ('):)/ 

Fig.  1.  Organon  electrici  vicarium  seu  rudimentum  eius  in  Raia  bati. 

a.  Rostrum. 

b.  Oculus. 

c.  Fistula. 

d.  Musculus  masseter. 

e.  Glandula  acinoso  - striata  seu  rudimentum  organi  electrici. 

f.  Nervi  quinti  truncus,  magnis  cum  ramis  in  glandulam  pene- 

trantibus. 

Fig.  2.  Gjmnoti  electrici  organa  electrica , nervis  eorum  ad  oculos  positis 

a.  Columna  vertebralis. 

b.  Nervus  lateralis  ex  vago,  ramos  in  decursu  duos  ad  musculos 

dorsales  spargeqs. 

c.  Processus  transversi  columnae  dorsalis  seu  costarum  rudimenta. 

d.  Nervi  intercostales  ex  quinque  ad  sex  fasciculis  constantes. 

e.  Transitus  eorum  per  musculos  dorsales. 

f.  Transitus  eorum  per  organon  electricum  maius  seu  superius. 

g.  Idem  per  organum  electricum  inferius  seu  rninus. 

Facies  lateralis  organi  electrici  Torpedinis,  ut  columnae  eius  stria 

tae  appareant. 

Fig.  4.  Facies  superior  organi  huius  horizontaliter  secti , ut  hexagonae 


o. 

conspiciantur  cellulae,  per  quas  nervorum  ramuli  hinc  et  illinc 
penetrant.  Figura  vicies  naturali  maior. 

Fig  5.  Sectio  verticalis  organi  electrici  Gymnoli  tetragonas  monstrans 
cellulas. 

Fig.  5*.  Medullae  spinalis  particula  Gjrnnoti  electrici. 

a.  Substantia  alba. 

b.  Substantia  cinerea.  fJCMlO'iq  .ilujii  .idcmi 

c.  Ganglion  rad  poster. 

d.  Radix  anterior. 

...  . 

e.  INervus  spinalis. 

Fig.  6.  Sectio  longitudinalis  eius  , ut  columnae  longiludinaliter  sibi  im- 
positae viderentur. 

Fig.  7.  Pictura  microscopii  ope  perfecta  sectionis  horizontalis  organi 
electrici  Torpedinis,  qua  illud  ex  septulis  minui  issimis  lyiooo"' 
vix  excedentibus  constare  probetur.  Hanc  structuram  etiam 
R.  IVagner  {Gergleichende  Anatomie  p,4l8.)  invenisse  video. 

Fig.  8.  Eadem  sectio  particulae  cuiusdam  orgaui  electrici  Gymnoli.  In- 
terstitia septorum  'i fipo"*  aequalia  existimanda. 

Fig.  9.  Eadem  quadringenties  aucta 

a.  a.  Septula. 

b.  b.  Vesiculae  conicae,  apice  nucleatae,  interstitia  implentes. 

/ 

Fig.  10.  Haematozoon,  quod  Paramaecium  costatum  nominavimus.^ 

a.  A tergo,  b.  a latere,  c.  vesicula  sanguinis,  d.  vesicula  lym- 
phatica. 

Fig.  11.  Haematozoon,  quodAmoebam  rotatoriam  appellavimus,  quatuor 
mutato  corpore  in  formis  a.  b.  c.  d. 


. . • • i f ; 


DdiiK-in  -amti 

f-Bim  *if»q  {Or.InHoo'  •wfvnhin(:n<.>  ■ 


Mittamus  vero  zooeleclricas  et  micrologicas  res  atque 
ad  sacra  et  digniora  peragenda  nos  accingamus.  Promul- 
ganda sunt  Solennia  diei  natalis  Regis  clementissimi,  tres  ante 
annos  nobis  morte  perempti,  FRIDER1CI  GUILELMI  III, 
Principis  probi,  i usti,  propositi  tenacis,  die  III.  Nonarum 
Augusti,  interprete  Collega  doctissimo  FRIDERICO  RIT- 
SCHELIO,  Professore  eloquentiae  pubi,  ordinario,  Oratore 
facundissimo,  rite  pieqtie  celebranda.  Ad  quam  orationem 
benevolenter  audiendam  magnifici  Rectoris  et  illustris  Se- 
natus iussu  atque  auctoritate,  VIRUM  PERILLUSTREM 


CURATOREM  REGIUM  UNIVERSITATIS  NOSTRAE. 
NEC  NON  RECTOREM  EIUS  MAGNIFICUM,  ACADE- 
MIAE OPTIMATES,  PLURIMUM  REVERENDOS,  CON- 
SULTISSIMOS, EXPERIENTISSIMOS  CLARISSIMOSQUE 
QUARUMVIS  FACULTATUM  PROFESSORES,  DOCTO- 
RES  CELEBERRIMOS,  COMMILITONES  ORNATISSI- 
MOS, UNA  CUM  PROCERIBUS  ET  MAGISTRATUBUS 
HUIUS  URBIS  DIGNISSIMIS,  OMNES  DENIQUE,  QUI 
ALMAE  MUSARUM  SEDI  NOSTRAE  BENE  FAVENT, 
observantia  ac  reverentia,  qua  decet,  invitamus  et  ut  adesse 
velint  rogamus. 

Scripsimus  Bonnae  Idibus  Iulii  MDCCCXLIII. 

